CELEX: C2006/294/89
Language: lt
Date: 2006-12-02 00:00:00
Title: Byla T-59/02 2006 m. rugsėjo 27 d. Pirmosios instancijos teismo sprendimas Archer Daniels Midland prieš Komisiją (Konkurencija — Karteliai — Citrinos rūgštis — EB 81 straipsnis — Bauda — Reglamento Nr. 17 15 straipsnio 2 dalis — Baudų nustatymo metodo gairės — Pranešimas dėl bendradarbiavimo — Teisinio saugumo ir netaikymo atgal principai — Proporcingumo principas — Vienodas požiūris — Pareiga motyvuoti — Teisė į gynybą)

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/42
            
         2006 m. rugsėjo 27 d. Pirmosios instancijos teismo sprendimas Archer Daniels Midland prieš Komisiją
   (Byla T-59/02) (1)
   
   (Konkurencija - Karteliai - Citrinos rūgštis - EB 81 straipsnis - Bauda - Reglamento Nr. 17 15 straipsnio 2 dalis - Baudų nustatymo metodo gairės - Pranešimas dėl bendradarbiavimo - Teisinio saugumo ir netaikymo atgal principai - Proporcingumo principas - Vienodas požiūris - Pareiga motyvuoti - Teisė į gynybą)
   (2006/C 294/89)
   Proceso kalba: anglų
   Šalys
   
      Ieškovė: Archer Daniels Midland Co. (Decatur, Ilinojus, JAV), atstovaujama advokato C.O. Lenz, solicitors L. Martin Alegi, M. Garcia ir E. Batchelor
   
      Atsakovė: Europos Bendrijų Komisija, atstovaujama P. Oliver
   Bylos dalykas
   Dėl pagrindinio prašymo panaikinti 2001 m. gruodžio 5 d. Komisijos sprendimo 2002/742/EB dėl EB sutarties 81 straipsnio ir EEE susitarimo taikymo procedūros (byla COMP/E-1/36.604 — Citrinos rūgštis) (OL L 239, 2002, p. 18) 1 straipsnį, kiek jame konstatuojama, kad ieškovė dalyvaudama nagrinėjamos rinkos pajėgumų apribojime ir gamintojo, turinčio vadovauti kainų kėlimui kiekviename minėtos rinkos nacionaliniame segmente, pažeidė EB 81 straipsnį ir EEE susitarimo 53 straipsnį, dėl prašymo panaikinti to paties sprendimo 3 straipsnį tiek, kiek jis susijęs su ieškove, ir dėl subsidiaraus prašymo sumažinti pastarajai paskirtą baudą.
   Sprendimo rezoliucinė dalis
   
               1.
            
            
               Panaikinti 2001 m. gruodžio 5 d. Komisijos sprendimo 2002/742/EB dėl EB sutarties 81 straipsnio ir EEE susitarimo 53 straipsnio taikymo procedūros (byla COMP/E-1/36.604 — Citrinos rūgštis) 1 straipsnį tiek, kiek jame, skaitant kartu su 158 konstatuojamąja dalimi, konstatuojama, jog Archer Daniels Midland Co. įšaldė, apribojo ir uždarė citrinos rūgšties gamybos pajėgumus.
            
         
               2.
            
            
               Panaikinti Sprendimo 2002/742 1 straipsnį tiek, kiek jame, skaitant kartu su 158 konstatuojamąja dalimi, konstatuojama, jog Archer Daniels Midland Co. paskyrė gamintoją, turintį vadovauti kainų augimui kiekviename nagrinėjamos rinkos nacionaliniame sektoriuje.
            
         
               3.
            
            
               Atmesti likusią ieškinio dalį.
            
         
               4.
            
            
               Komisija atlygina dešimtadalį Archer Daniels Midland Co. nurodytų bylinėjimosi išlaidų.
            
         
               5.
            
            
               
                  Archer Daniels Midland Co. padengia likusią savo išlaidų dalį ir atlygina Komisijos nurodytas bylinėjimosi išlaidas.
            
         
      (1)  OL C 144, 2002 6 15.